Լուսավախություն

Լուսավախություն, ֆոտոֆոբիա (ֆոտո... և  - վախ), աչքի բարձր զգայնությունը ցերեկվա կամ արհեստական լույսի հանդեպ։ Կարող է առաջանալ աչքի առաջային հատվածի բորբոքային պրոցեսների (շաղկապենաբորբ, եղջերաթաղանթի բորբոքում, ծիածանաբորբ), եղջերաթաղանթի մեջ օտար մարմիններ ընկնելու, առանց հատուկ ակնոցների էլեկտրազոդում կատարելու, ինչպես նաև բբերն արհեստական եղանակով լայնացնելու և ալբինիզմի դեպքում։ Արտահայտվում է կոպերի կծկումներով, արցունքահոսությամբ, ցավային զգացողություններով։ Բուժումը՝ պատճառների վերացում, մութ ապակիներով ակնոցների օգտագործում։

Աչքի հիվանդություններ